Aplicația oficială care vă avertizează și din care puteți afla informații în timp real despre situațiile de urgență astăzi, 18:30 Autor: Ștefan Stan Aplicația Departamentului pentru Situații de Urgență este disponibilă gratuit pe iOS și pe Android, în magazinele App Store și Google Play, și vă avertizează în timp real de orice pericole și situații de urgență apar.  DSU este aplicația oficială a Departamentului pentru Situații de Urgență din cadrul Ministerului Afacerilor Interne.  Scopul DSU este de a pune la dispoziția cetățenilor un instrument rapid de informare și de raportare a situațiilor critice și a dezastrelor la care aceștia sunt martori.  Ce puteți găsi în aplicația oficială a DSU: articole, știri, declarații oficiale ale DSU; informații privind alertele de vreme, trafic, dezastre naturale, precum și  o secțiune de raportare a evenimentului la care sunteți martori (incendiu, inundație, accident etc.) și  o secțiune de informare privind modul de intervenție și comportamentul care trebuie adoptat în situațiile critice, în timpul dezastrelor naturale etc.. De asemenea sunt și teste  de verificare a cunoștințelor.